KOLLÉGIUMI FELVÉTELI ELJÁRÁSREND
A Hódmezővásárhelyi SZC CSERESNYÉS KOLLÉGIUMÁBAN
2020/2021-es tanév

1	Általános rendelkezések
Jelen eljárásrend a HSZC Cseresnyés Kollégiuma felvételi rendjét, lebonyolítását szabályozza. A dokumentum a vonatkozó jogszabályokon és a kollégiumi SZMSZ A kollégiumi felvétel és kiköltözés elvei és szabályai című fejezetén alapul.
 
2	A felvételi eljárás menete

A kollégiumi felvételi eljárás személyes találkozóval kezdődik, melyen a diáknak és a gondviselőnek is jelen kell lennie. Ekkor mind a szülő, mind a tanuló tájékoztatást kap elvárásainkról, megismerik házirendünket,  illetve megtekinthetik az intézményt, mely alapján eldönthetik, jelentkeznek-e a kollégiumba.
A felvétel a szülők, tanulók egyéni kérelmére, vagy az önkormányzat, gyámhatóság, gyermekjóléti szolgálat megkeresésére történik. A felvételről az igazgató dönt. A településen működő közép- ill. általános iskolába beiratkozott tanuló, amennyiben időben benyújtotta a kollégiumba a felvételi kérelmet, előnyt élvez a felvételnél, ha 

o	tömegközlekedés nélküli szórványtelepülésen lakik;
o	bejárása tömegközlekedési eszközön bonyolult és hosszadalmas;
o	 szociális helyzete indokolttá teszi;
o	kimagasló vagy megfelelő a tanulmányi eredménye;
o	az önkormányzat megállapodásai biztosítják felvételét;
o	a gyámhatóság, a gyermekjóléti szolgálat kezdeményezi felvételt; 
o	állami gondoskodás alatt álló tanulóról van szó;
o	a helyi lakos gyermeknek az önkormányzat, vagy szervei kezdeményezik elhelyezését;
o	külföldi állampolgár, akit valamelyik a városban működő iskola felvett (és a jogszabályi feltételeknek megfelel).

A felvételi kérelmet írásban kell benyújtani, egyéni kérelemnél a szülő által hitelesítve.
A kollégium egyenlő hozzáférést biztosító, a szociális és tanulási esélyegyenlőség megvalósítását támogató intézmény. Túljelentkezés esetén előnyben részesülnek a hátrányos és halmozottan hátrányos helyzetű tanulók, sajátos nevelési igényű tanulók, többgyermekes családok gyermekei, az árva, félárva, veszélyeztetett helyzetű tanulók. 
A kollégiumba történő felvételről, illetve elutasításáról a szülőket a kollégium írásban értesíti. A felvétel elutasítása esetén a döntést indokolni kell és a fellebbezési joggal kapcsolatos tájékoztatást is meg kell adni.
A felvétel egy tanévre szól, ebből adódóan a kollégiumi elhelyezési kérelmeket évente meg kell újítani. A kollégiumi tagság megújítását a nevelőtestület és a diákönkormányzat az alábbi szempontok alapján mérlegeli:

o	szociális helyzet;
o	tanulmányi munka képesség szerinti eredménye;
o	közösségi tevékenység színvonala;
o	előző tanévben tanúsított magatartás.

Az üres férőhelyekre, ill. az év közben megüresedett helyekre a rangsorolás figyelembe vételével az elhelyezést kérők tanév közben is felvehetők. Az elbírálásnál a rangsorolás kiegészítő szempontja lehet az 9-12. évfolyamok felvételi előnye a 13-14. évfolyamokkal szemben.
A kollégium elsősorban a kollégium nélküli állami fenntartású iskolák tanulóit veszi föl, (HSZC, Németh László Gimnázium és Általános Iskola, Gregus Máté Mezőgazdasági Szakképző Iskola), de nyitott a nem állami fenntartású oktatási intézmények diákjainak jelentkezésére is.
Amennyiben a kollégiumban üres férőhely nincs, a jelentkezőket más kollégiumokba kell továbbítani.

A beiratkozással a szülő kötelezettséget vállal az étkezési térítési díj megfizetésére. A beköltözött tanuló leltár szerinti anyagi felelősséggel tartozik. Az ideiglenes lakcímbejelentést két héten belül el kell intézni.

3	A kollégiumi beköltözéskor leadandó igazolások

o	iskolalátogatási igazolás
o	két hetesnél nem régebbi orvosi igazolás, miszerint fertőző betegségben nem szenved, közösségbe mehet.

4	A kollégiumi jogviszony megszűnése
A kollégiumi viszony megszűnése történhet a szülő írásbeli kérésére, a tanulói jogviszony megszűnésével, fegyelmi úton történő kizárás során, valamint a térítési díj elmaradása miatt. A fizetés elmaradásáról az illetékes önkormányzatot értesíteni kell intézkedés végett. A kollégiumot elhagyó diák leltár szerint elszámol és kijelentkezik a kollégiumból.
A szülő írásbeli kérelmének elmaradása esetén, amennyiben a tanuló kiköltözött, a kollégium igazgatója 30 napos határidő után határozati úton megszünteti jogviszonyát, döntéséről és annak indoklásáról a szülőt írásban tájékoztatja, az esetleges anyagi tartozásokra is kitér.
5	A kollégiumi ellátás díja
A tanulónak a kollégiumi tagság ingyenes, amennyiben
o	a tanuló nappali rendszerű iskolai oktatásban vagy a nappali oktatás munkarendje szerint szervezett felnőttoktatásban vesz részt mindaddig, amíg számára az iskolai oktatás – jogszabály rendelkezése alapján – ingyenes.
o	a tanuló nem a nappali oktatás munkarendje szerint szervezett felnőttoktatás keretében vesz részt iskolai oktatásban, tizenkilenc éven aluli és az iskolai szolgáltatást – jogszabály rendelkezése alapján – ingyenesen veszi igénybe.
A tanuló a kollégiumi szolgáltatás igénybevételéért tandíjat fizet, amennyiben
o	az iskolai alapszolgáltatást térítési díj fizetése mellett veszi vagy venné igénybe.
o	a tanuló nem nappali oktatás munkarendje szerint szervezett felnőttoktatás keretében vesz részt iskolai oktatásban és tizenkilenc éven felüli.

6	Étkezési díjak
Az igénybevett étkezés alapján megállapított étkezési térítési díj megfizetése jelent kötelezettséget.
Az étkezési térítési díj nagyságrendjét a Költségvetésről szóló törvény szabályozza.
50 % - os díjcsökkentés jár a következő feltételek teljesülése esetén:
o	Határozat rendszeres gyermekvédelmi kedvezményről 
o	Igazolás a MÁK-tól arról, hogy három vagy annál több gyerek él a háztartásban 
o	Igazolás a MÁK-tól, hogy a gyermek tartós betegségre való tekintettel kap emelt összegű családi pótlékot.

7	Adatkezelés
A kollégium az adatkezelésre vonatkozó jogszabályok és szabályzatok alapján kezeli a pályázók által rábízott adatokat. Az adatokat harmadik fél részére csak a vonatkozó jogszabályok figyelembevételével adja ki.
8	Értesítés
A jelentkezési lapok leadását követően (2020. június 15.) a tantestület áttekinti a jelentkezők listáját, megtárgyalja és javaslatot tesz az igazgatónak (2020. június 20-ig), aki dönt. A döntést követően írásban (e-mail, posta) a kollégium értesíti a pályázót. A nyár folyamán később, vagy a tanév közben történő jelentkezés esetén a kollégium két héten belül értesíti a jelentkezőt.
Jelentkezéséhez mellékelve a pályázó köteles átadni egy – a nevére megcímzett, (2020-ban 120 Ft értékű) bélyeggel ellátott – válaszborítékot.
A szándéknyilatkozatokat e-mailben is visszaküldhetik a cseresnyes@cseresnyes.hu e-mail címre. 
9	Jogorvoslat
A kollégiumi felvételi pályázat eredményével kapcsolatosan lehetőség van jogorvoslattal élni. Elsőfokú határozat ellen 8 napon belül az intézményvezetőhöz írásos felülvizsgálati kérelem adható be, aki ezt egy héten belül elbírálja és értesíti a pályázót. Ezt követően a Köznevelési törvény 37§ (3) bekezdés alapján a Fenntartóhoz (Hódmezővásárhelyi Szakképzési Centrum, Andrássy út 3/8.) lehet fordulni.
 Hódmezővásárhely, 2020. február 17.
                                                                                                              Vig Áron
                                                                                                                igazgató
A  Diákönkormányzat élt véleményezési jogával.